Република Србија

Аутономна Покрајина Војводина

Општина Врбас

ОПШТИНСКА УПРАВА

Одељење за урбанизам, стамбене послове,

заштиту животне средине и енергетски менаџмент

Одсек за заштиту животне средине и енергетски менаџмент

Број: 501-16/2019-IV/05

Датум: 14.5.2019. године

ВРБАС

Општинска управа Врбас, Одељење за урбанизам, стамбене послове, заштиту животне средине и енергетски менаџмент, Одсек за заштиту животне средине и енергетски менаџмент, на основу члана 20. Закона о процени утицаја на животну средину („Службени гласник Републике Србије“, број 135/2004 и 36/2009) и Правилника о поступку јавног увида, презентацији и јавној расправи о студији о процени утицаја на животну средину („Службени гласник Републике Србије“, број 69/2005) обавештава заинтересоване органе, организације и јавност да је носилац пројекта, „ЕКО-ВЕТ ПЛУС“ дoo из Врбаса, Атар 5. Реон, поднео захтев за давање сагласности на студију о процени утицаја на животну средину и оглашава излагање Студије о процени утицаја на животну средину пројекта-

ПРОШИРЕЊЕ ПОСТРОЈЕЊА ЗА СПАЉИВАЊЕ СПОРЕДНИХ ПРОИЗВОДА ЖИВОТИЊСКОГ ПОРЕКЛА-ПРОШИРЕЊЕ КАПАЦИТЕТА СПАЉИВАЊА У РАДНОМ БЛОКУ „А“ СА 900 kg/dan НА 6000 kg/dan И ИЗГРАДЊА РАДНОГ БЛОКА „Б“ УКУПНОГ КАПАЦИТЕТА СПАЉИВАЊА 1000 kg/dan

(Студија од априла 2019. године; Агенција за пословне услуге „Козомора“ доо из Новог Сада, Косовска 1)

Позивају се заинтересовани органи, организације и јавност да изврше увид у садржину поднетог захтева и приложену Студију која ће бити изложена у просторијама Општинске управе Врбас, у Одељењу за урбанизам, стамбене послове, заштиту животне средине и енергетски менаџмент, Маршала Тита 89, спрат 3, канцеларија број 3, сваког радног дана у временском периоду од 10-13 часова.

Заинтересовани органи, организације и јавност у року од 25 (двадесет пет) дана, почев од 15. априла до 10. јуна 2019. године могу доставити овом Одељењу своја мишљења о поднетом захтеву и изложеној предметној Студији, писаним путем на писарницу Општинске управе или путем електронске поште на [urbanizam@vrbas.net](mailto:urbanizam@vrbas.net).

Јавна расправа за заинтересоване органе, организације и јавност одржаће се дана 5.6.2019. године у Општинској управи општине Врбас, у Одељењу за урбанизам, стамбене послове, заштиту животне средине и енергетски менаџмент, Маршала Тита 89, спрат 3, канцеларија број 3, у 12 часова.

Овај оглас ће се објавити у дневном листу „Дневник“ и на сајту Општине Врбас - <https://urbanizam.vrbas.net/zastita-zivotne-sredine/info-zzs/procena-uticaja-zs>, и бити постављено на огласну таблу Општинске управе.

По овлашћењу Начелника,

Руководилац Одељења,

Смиљана Томашевић